== Baggrund ==
Den kaldes ''apostolsk'', fordi den skulle være formuleret af de tolv [[Apostel|apostle]] (som bl.a. [[N.F.S. Grundtvig |Grundtvig]] mente), men det lader sig næppe underbygge historisk. Den er langsomt opstået ud af forskellige formularer brugt i forskellige [[menighed]]er og har sandsynligvis været at finde i den nuværende udgave omkring år [[200]] e.Kr. Den er i sin oprindelse første og fremmest en dåbsbekendelse og blev brugt i forbindelse med dåben. Den regnes som fælles bekendelsesgrundlag for en række kirkesamfund af vestlig oprindelse. Den er ukendt i de østlige/ortodokse kirker men bruges i større eller mindre udstrækning i alle kirkesamfund, som har sine rødder i den vestlige/romerske kristendom. Den bruges også i den danske [[Folkekirken|folkekirke]], hvor den ofte fremsiges, synges eller messes under [[gudstjeneste]]n – ganske som den ligeledes indgår i form af en tilspørgelse under ritualet for [[dåb]].
Religion